મારી કથા સાંભળનારાઓ સાવધાન રહે કે તમને કોઈ ગાળો દે, તમારી આલોચના થાય તો સમજવું કે સપનું ચાલી રહ્યું છે. અને કોઈ એમ કહે, તમે તો બાપુની બધી કથા સાંભળો છો, કેવા શ્રાવક છો ! અદ્દભુત છો ! કોઈ પ્રશંસા કરે તો પણ યાદ રાખીને સાંભળવું કે આ બધાં સપનાં છે. તત્વતઃ આપણે જે છીએ એ જ છીએ. સંસાર દ્વંદ્વાત્મક માનવામાં આવે છે અને દુનિયાનાં બધાં દ્વંદ્વો સ્વપ્નભંગ થતાં જ સમાપ્ત થઈ જાય છે. શું હારવું, શું જીતવું ?